**Темэ:** Ц. Сампилов «Талын дуран»

**Класс:** 8

**Зорилгонууд:**

**hургалгын:**

**-** Ц.Сампиловай «Талын дуран» зурагтай, Д.З.Жалсараевай «Талын дуран» шɣлэгтэй танилсуулха;

-Шэнэ ɣгэнɣɣдтэй танилсуулжа, тэдэниие хэлэлгэдээ хэрэглэжэ hургаха.

**Хɣгжɵɵлгын:**

-аман ба бэшэмэл хэлэлгэ хɣгжɵɵлгэ;

-бɣлэг соо хɣдэлхэ дадал бэхижɣɣлхэ;

-ɵɵhэдынь hанал бодол элеэр, тодоор, ураар хэлɣɣлжэ hургаха.

**Хɣмɣɣжɣɣлгын:**

- Буряад оронойнгоо суута уран зураашадаар hонирхуулжа, омогорхол тɣрɣɣлхэ;

-Дуран тухай мэдэсыень ɣргэдхэхэ, дуранай хɣсэлэй ɣɣргэ тухай ойлгуулха.

**Хэрэгсэл:** Э.П.Нанзатова «Мγнгэн туяа» ном, Ц.С.Сампилов «Талын дуран» зураг, презентаци

**Хэшээлэй ябаса**

1. **Оролто ɣгэ**
2. **Хэшээлэй темэтэй ба зорилгонуудтай танилсалга** – Мγнөө хэшээлдээ бидэ Ц.Сампиловай «Талын дуран» зурагаар, Д.З.Жалсараевай «Талын дуран» шγлэгөөр ажал хэжэ, шэнэ γгэнγγдтэй танилсажа, тэдэнээ хэлэлгэдээ зγбөөр хэрэглэжэ hурахабди. Хэшээлэймнай темэ «Талын дуран». Бɣлэгɵɵ ажал хэхэбди.

**3. Шэнэ темэ ойлгуулалга.**

Хγгжэм зэдэлнэ, слайд Ц.Сампиловай «Талын дуран» зураг гарана.

Багшын асуудалнууд:

-Энэ зураг хараа hэн гγт? Авторынь хэн бэ?

- Буряад γндэhэн соёлой эхи табигшадай нэгэн манай бэлигтэ уран зурааша Ц.Сампиловай «Талын дуран» суута зурагыень хγн бγхэн мэдэхэ ёhотой.

- Уран зурааша энэ зураг дээрээ юу харуулааб?

-Танда юун hайшаагданаб?

-Yшөө юун зураатай бэ?

-Уран зурааша энэ зурагаараа юу ойлгуулхаяа оролдооб?

-Энэ зураг танда ямар бодол тγрγγлнэб?

- Хγбγγн басаган хоерой дунда инаг дуранай холбоо бии гγ?

- Юун дээрэhээ мэдэгдэнэб?

*Yхибγγдэй тобшолол.*

*Багшын тобшолол:* Сэлмэг нарата γдэр γргэн талын харгыгаар залу хγбγγн басаган хоер hайхан зээрдэ hайбар хγлэгγγдээр яаралгγхэн гэшхγγлнэ. Буряад хубсаhатайнууд. Залуу хγбγγн моринойнгоо жолоо татад гэн, алхасыень аалидуулан, басаган тээшээ боложо, энеэбхилэн юумэ хөөрэнэ. Басаганиинь номгон зантай, хγбγγнэйнгээ нюур руу сэхэ харахаяа эшэhэн янзатай.

Талын дуран ямар hайхан бэ!

Иимэ hайхан зурагыень хараад, уран зурааша юу зурааб, зураг дээрээ юу ойлгуулхаяа hанааб гэжэ бидэ хөөрэжэ шадаха ёhотойбди. Тиимын тула ехэ баян лексическэ хэлэлгэтэй байха ёhотойбди.

**Зурагаар ажал.**

Танай урда γгэнγγд, холбуулалнууд γгтэнэ (словарна ажал). Эдэ γгэнγγдые хэрэглэн, зурагаар яажа зохёол бэшэхэб гэhэн заабари хэрэглэжэ, энэ зурагай удхаар багахан найруулга бэшэхэ.

Анхилhан –hайхан, хуншуухан ɣнэр гарана

Халюурhан –

Хγдэр hайхан шарайтай –

Баярай охин –

Ниилγγлэн –

Жаргаланта саг-

hайбарлан гэшхэлнэ –

Амгалан байдал-

Уужа –

**4-5 бɣлэгэй даабари:**

Yгтэhэн найруулга эдэ γгэнγγдээр таараха газартань хγсэлдγγлхэ.

**Бɣлэг бγхэнэй ажал шалгалга.**

**4. Бэхижγγлгэ.**

Энэ зурагта буряадай арадай поэт Д.Жалсараев Буряадай суута уран зурааша Ц.Сампиловай мγнхэ дурасхаалда зорюулжа, шγлэг зохёоhон байна.

*1.Мγнөө энэ шγлэгыень шагная. (аудировани)*

*2. 3-4 γхибγγдтэ уран гоеор уншуулха.*

*3. удха дээрэнь хγдэлмэри.*

-“Талын дуран” гэhэн шγлэгыень уншаад байхадаа, таанад юун гэжэ хэлэхэ байнат? Энэ шγлэг зурагтамнай таарана гγ?

Багшын тобшолол: уран зохёолшо ая гангаар хангалтаhан, γнгын сэсэгээр анхилhан жаргалта hайхан Буряад ороноороо омогорхон байна. Д.Жалсараев шγлэг соогоо залуу хγбγγн басаган хоерой γргэн талын аажамда, γдэрэй наран доро hайхан зээрдэ мореороо сэнгэжэ ябаhан тухайнь бэшэнэ.

-Энэ шγлэг соо инагай ябадал ямараар харуулагданаб?

-Басаган хγбγγн хоер бэе бэедээ дуратай, зγγдэн шэнги жаргал соо морёороо хатаржа ябана.

-Yгтэhэн γгэнγγд шγлэг соо хэрэглэгдэнэ гγ?

-Дуран гээшэ дэлхэй дээрэ эгээн нангин юумэн. Хγн бγхэнхэндэшье, юундэшье дурлажа болохо: хγндэ, байгаалида, орон дэлхэйдэ г.м. Уран зохёолшо Д.З.ЖалсараевЦ. Сампиловай зурагаар ямар гоё шγлэг зохёоhон гээшэб!

-Дуран тухай хэды гое шɣлэгɣɣд, дуунууд бии гээшэб. Дуран тухай хэнэй шɣлэгɣɣдые мэдэхэбта? (2-3 шɣлэг хэлэхэ)

-Ямар дуунуудые мэдэхэбта?

-2-3 дуу дуулая.

**5. Гэрэй даабари**: шγлэг сээжэлдэхэ.

**6. Сэгнэлтэ.**